
128 DR 30.11.2005 

 

Tuan Pengerusi:  Baiklah.   

Puan Chong Eng:  Wanita tidak diberi... 

Datuk Abdul Rahman bin Bakar:  Lari tajuk itu.  Orang cakap butiran belanja, 
dia hak asasi dah. 

Puan Chong Eng:  Kepada semua dasarnya, wanita tidak diberi kepentingan 
dari dasarnya, bukan kepada seorang, dua orang, tiga orang individu.  Tetapi kepada 
seluruh... 

Tuan Pengerusi:  Ya, baik.   

Puan Chong Eng:  ... penduduk wanita di dalam negara ini.   

Tuan Pengerusi:  Dia faham dah, Yang Berhormat.   

Datuk Abdul Rahman bin Bakar:  Dia merapulah.  Saya tidak layanlah.  
Daripada Yang Berhormat bagi Kuching, menyentuh tentang Ordinan Buruh Sarawak, 
pekerja bukan manual bergaji antara RM201 dan RM2,500 tidak boleh dibayar overtime 
iaitu bayaran kerja lebih masa.  Untuk menjawabnya saya ingin menyebut bahawa 
Perintah Penggajian Pengecualian 2005 berkuat kuasa 1 Oktober.  Dari segi 
peruntukannya mengecualikan pemakaian peruntukan beberapa seksyen dalam 
ordinan sahaja.  Antaranya 105 berhubung hours of work.  S105(6) menjelaskan kadar 
minimum bayaran kerja lebih masa melalui Perintah Penggajian Pengecualian ini, 
pekerja yang dibangkitkan oleh Yang Berhormat bagi Kuching terkeluar daripada 
pemakaian peruntukan ini yang bermaksud mereka dan majikan adalah bebas untuk 
bersetuju atas apa-apa terma mengenainya dalam kontrak perkhidmatan mereka.   

Yang Berhormat bagi Bandar Kuching juga membangkitkan apakah justifikasi 
Yang Berhormat Menteri untuk mengehadkan kod kawalan Ordinan Sarawak kepada 
mereka RM2,000, dengan itu menyebabkan mereka tidak layak untuk menuntut 
overtime.  Sebenarnya keputusan ini diambil ataupun dibuat setelah kementerian 
mendapat pandangan daripada Kerajaan Negeri Sarawak itu sendiri yang 
berpandangan bahawa buat masa ini adalah sesuai had ditetapkan pada kadar 
RM2,000 bagi mengekalkan competitiveness majikan-majikan di Sarawak, terutama 
dalam memastikan kos pengeluaran industri di Sarawak sentiasa competitive.   

Namun perkara ini hanya mengecualikan mereka itu dalam golongan manual 
sahaja.  Jadi, keputusan pihak kementerian bukanlah keputusan tersendiri tetapi 
setelah berbincang serta mengambil pandangan daripada pihak kerajaan negeri itu 
sendiri.  Yang Berhormat bagi Tanjong ada juga membangkitkan mengenai dengan 
bangunan yang dibeli oleh PERKESO.  Semuanya diguna pakai untuk keperluan 
sendiri dan juga di bawah agensi Kementerian Sumber Manusia.  Mengenai dengan 
pendakwaan PERKESO pada tahun 2001 telah mendakwa begitu banyak majikan iaitu 
85 majikan yang gagal mematuhi peruntukan akta kita iaitu 1969 dan pada tahun 2004, 
bilangan ini telah naik sebanyak 320 majikan.   

Aktiviti penguatkuasaan sering dijalankan oleh PERKESO terutamanya 
mengenai dengan pesanan majikan yang layak berdaftar tetapi tidak berdaftar melalui 
pemeriksaan pintu ke pintu.  Juga ditanya mengenai langkah-langkah bagi mengatasi 
masalah. 

Mahkamah Perusahaan oleh Yang Berhormat bagi Seputeh tadi telah pun 
saya jawab iaitu dalam kes tuntutan pekerja di Mahkamah Perusahaan, tamat dengan 
kematiannya dalam kes yang telah disebutkan oleh Yang Berhormat bagi Seputeh, 
Pengerusi Mahkamah Perusahaan terpaksa berpandukan kepada keputusan yang 
telah dibuat oleh Mahkamah Persekutuan dalam isu yang sama mengikut amalan 
prosiding mahkamah.  Walau bagaimanapun, kementerian sedang mengkaji pindaan 
undang-undang untuk menangani isu ini dengan lebih kemas lagi.   

Puan Teresa Kok Suh Sim:  Minta penjelasan.   

Datuk Abdul Rahman bin Bakar:  Yang Berhormat... 

Puan Teresa Kok Suh Sim:  Minta penjelasan.   

Datuk Abdul Rahman bin Bakar:  Ya, sila.   



Tuan Pengerusi: Baiklah. Puan Chong Eng: Wanita tidak diberi... Datuk Abdul Rahman bin Bakar: Lari tajuk itu. Orang cakap butiran belanja, dia hak asasi dah. Puan Chong Eng: Kepada semua dasarnya, wanita tidak diberi kepentingan dari dasarnya, bukan kepada seorang, dua orang, tiga orang individu. Tetapi kepada seluruh... Tuan Pengerusi: Ya, baik. Puan Chong Eng: ... penduduk wanita di dalam negara ini. Tuan Pengerusi: Dia faham dah, Yang Berhormat. Datuk Abdul Rahman bin Bakar: Dia merapulah. Saya tidak layanlah. Daripada Yang Berhormat bagi Kuching, menyentuh tentang Ordinan Buruh Sarawak, pekerja bukan manual bergaji antara RM201 dan RM2,500 tidak boleh dibayar overtime iaitu bayaran kerja lebih masa. Untuk menjawabnya saya ingin menyebut bahawa Perintah Penggajian Pengecualian 2005 berkuat kuasa 1 Oktober. Dari segi peruntukannya mengecualikan pemakaian peruntukan beberapa seksyen dalam ordinan sahaja. Antaranya 105 berhubung hours of work. S105(6) menjelaskan kadar minimum bayaran kerja lebih masa melalui Perintah Penggajian Pengecualian ini, pekerja yang dibangkitkan oleh Yang Berhormat bagi Kuching terkeluar daripada pemakaian peruntukan ini yang bermaksud mereka dan majikan adalah bebas untuk bersetuju atas apa-apa terma mengenainya dalam kontrak perkhidmatan mereka. Yang Berhormat bagi Bandar Kuching juga membangkitkan apakah justifikasi Yang Berhormat Menteri untuk mengehadkan kod kawalan Ordinan Sarawak kepada mereka RM2,000, dengan itu menyebabkan mereka tidak layak untuk menuntut overtime. Sebenarnya keputusan ini diambil ataupun dibuat setelah kementerian mendapat pandangan daripada Kerajaan Negeri Sarawak itu sendiri yang berpandangan bahawa buat masa ini adalah sesuai had ditetapkan pada kadar RM2,000 bagi mengekalkan competitiveness majikan-majikan di Sarawak, terutama dalam memastikan kos pengeluaran industri di Sarawak sentiasa competitive. Namun perkara ini hanya mengecualikan mereka itu dalam golongan manual sahaja. Jadi, keputusan pihak kementerian bukanlah keputusan tersendiri tetapi setelah berbincang serta mengambil pandangan daripada pihak kerajaan negeri itu sendiri. Yang Berhormat bagi Tanjong ada juga membangkitkan mengenai dengan bangunan yang dibeli oleh PERKESO. Semuanya diguna pakai untuk keperluan sendiri dan juga di bawah agensi Kementerian Sumber Manusia. Mengenai dengan pendakwaan PERKESO pada tahun 2001 telah mendakwa begitu banyak majikan iaitu 85 majikan yang gagal mematuhi peruntukan akta kita iaitu 1969 dan pada tahun 2004, bilangan ini telah naik sebanyak 320 majikan. Aktiviti penguatkuasaan sering dijalankan oleh PERKESO terutamanya mengenai dengan pesanan majikan yang layak berdaftar tetapi tidak berdaftar melalui pemeriksaan pintu ke pintu. Juga ditanya mengenai langkah-langkah bagi mengatasi masalah. Mahkamah Perusahaan oleh Yang Berhormat bagi Seputeh tadi telah pun saya jawab iaitu dalam kes tuntutan pekerja di Mahkamah Perusahaan, tamat dengan kematiannya dalam kes yang telah disebutkan oleh Yang Berhormat bagi Seputeh, Pengerusi Mahkamah Perusahaan terpaksa berpandukan kepada keputusan yang telah dibuat oleh Mahkamah Persekutuan dalam isu yang sama mengikut amalan prosiding mahkamah. Walau bagaimanapun, kementerian sedang mengkaji pindaan undang-undang untuk menangani isu ini dengan lebih kemas lagi. Puan Teresa Kok Suh Sim: Minta penjelasan. Datuk Abdul Rahman bin Bakar: Yang Berhormat... Puan Teresa Kok Suh Sim: Minta penjelasan. Datuk Abdul Rahman bin Bakar: Ya, sila.